open-index/open-wikipedia-markdown huggingface dataset:
Inger Nilsson

**Karin Inger Monica Nilsson** (født 1959) er en svensk skuespiller. Hun er først og fremst kjent for å ha spilt rollen som Pippi Langstrømpe i Olle Hellboms filmatiseringer av Astrid Lindgrens bøker da hun var barn.

TV-serien og filmene som ble sendt i Skandinavia, Vest-Tyskland og andre land fra 1969–1970, ble svært populære og gjorde Nilsson til kjendis både i Sverige og Norge. Hun har som voksen blitt gjenkjent som Pippi og knyttet til rollen, noe hun selv mener har begrenset skuespillerkarrieren.

## Filmografi (utvalg)
### TV-serier
* 1969: ''Pippi Langstrømpe''
* 2006: *[[AK3]]*
* 2007–2017: ''Kommissarien och havet'' (tysk-svensk krimserie)
* 2009: *[[Kändisdjungeln]]* (realitykonkurranse)
* 2021: *[[Jägarna]]*

### Filmer
* 1970: ''Pippi Langstrømpe på de syv hav''
* 1970: ''Pippi rømmer med''
* 1973: ''Her kommer Pippi Langstrømpe''
* 1989: ''Kajsa Kavat''
* 1994: ''Panik på klinikken''
* 2000: Gripsholm*[[Gripsholm]]*
* 2015: *[[Efterskälv]]*
* 2017: *[[Dröm vidare]]*
* 2019: ''Svart cirkel''
* 2022: ''Lill-Zlatan och morbror raring''

## Diskografi
### Album
* 1969: *Här kommer Pippi Långstrump*
* 1970: *Pippi Långstrump på de sju haven*
* 1970: *På rymmen med Pippi Långstrump*

### Singler
* 1969: *Här kommer Pippi Långstrump*
* 1970: *Peppi Pitkätossu* (finsk versjon)
* 1970: *Sjörövar-Fabbe* (kun A-side i Norge)
* 1970: *Kalle Teodor* (kun A-side i Danmark)
* 1977: *Keep on dancing*

## Referanser


## Eksterne lenker
* 
* 
*
Presidentvalget i Egypt 2005

**Presidentvalget i Egypt 2005** ble avholdt 7. september 2005, og var kanskje det mest demokratiske valget i Egypt i senere år. Hosni Mubarak, presidenten i Egypt, har sagt at testamentet hans til landet er demokrati. Likevel virker det som om Mubarak håper på å få sin sønn, Gamal Mubarak, til å etterfølge ham. Mange grupper mener valget ikke var virkelig demokratisk, spesielt fordi Mubarak kan velge hvem som skal stille som motkandidater.

Valget var det første hvor flere partier stilte under Hosni Mubaraks autoritære lederskap. Ti partier deltok i valget, og de ledende kandidatene var:
* Hosni Mubarak (Det Nasjonaldemokratiske partiet)
* Noman Gomaa (Delegasjonen)
* Ayman Nour (Morgendagen)

De andre kandidatene er:
* Osama Shaltut (Solidaritetspartiet)
* Wahid al-Uqsuri (Det egyptisk-arabiske sosialistpartiet)
* Ibrahim Turk (Den demokratiske union)
* Ahmad al-Sabahi (Al-Umma)
* Rifaat al-Agrudi (Det nasjonale enighetspartiet)
* Fawzi Ghaza (Egypt 2000)
* Mamduh Qinawi (Grunnlovspartiet)

Ifølge de offisielle valgresultatene vant Mubarak valgene med 88,6 % av stemmene. Dette ble kunngjort 9. september 2005. 

Etter Mubarak fikk Nour fikk det nest beste valgresultatet med 7 % av stemmene ifølge regjeringen og rundt 13 % ifølge uavhengige observatører.  Nour fikk 6,2 % av stemmene i 16 provinser, 20 % i provinsen Buheira i Nil-deltaet og 16 % i Alexandria. Noman Gomaa fikk 2,8 % av stemmene ifølge de offisielle valgresultatene. 

Ingen internasjonale observatører fikk mulighet til å overse valgene.
Johan Grøttumsbråten

**Johan Hagbart Pedersen Grøttumsbråten** (1899–1983) var en norsk langrenns- og kombinertløper aktiv på 1920-tallet. Han vant OL-gull hele tre ganger. Han representerte Sørkedalens IF, og senere IL i BUL, Oslo. Under den tyske okkupasjonen av Norge under andre verdenskrig var han en sentral motstandsmann som kurer og kurersjef for etterretningsorganisasjonen XU, og måtte flykte til Sverige i 1944.

## Biografi
Grøttumsbråten ble olympisk mester i kombinert både i St. Moritz 1928 og i Lake Placid 1932. I sistnevnte vinter-OL var han dessuten norsk flaggbærer. I 1928 vant han også gull på 18&nbsp;km langrenn. Han ble også verdensmester tre ganger, i kombinert i 1926 og 1931. I 1926 ble han også verdensmester på 18&nbsp;km langrenn.

Han vant kombinert i Holmenkollrennene fem ganger, i 1923, 1926, 1928, 1929 og 1931. Han tok også fem seire i det kombinerte langrennet. Han vant ti kongepokaler i årene 1922–1931.

I 1924 ble han tildelt Holmenkollmedaljen.

Under andre verdenskrig gjorde Grøttumsbråten en stor innsats for Norge og var en periode kurersjef i den hemmelige etterretningsorganisasjonen XU, inntil han i 1944 måtte rømme til Sverige. Han fortsatte etterretningsarbeidet i landflyktighet.

I 1999 ble det reist en skulptur med skiløperen som motiv i forbindelse med Grøttumsbråtens 100-årsjubileum. Skulpturen står ved Frognerseteren, nær Sportsrestauranten («Sporten») og er utført av Nils Aas og reist av BUL (Bondeungdomslaget i Oslo).

## Meritter

* OL i Lake Placid 1932: sjetteplass på 18&nbsp;km

## Se også
* Liste over mestvinnende vinterolympiere
* Liste over norske mestvinnende vinterolympiere
* Liste over norske idrettspersoner på sokkel

## Referanser


## Litteratur
* Bø, Olav: *Johan Grøttumsbråten – skikonge og motstandsmann*. Oslo 1999. Universitetsforlaget
* 
* 

## Eksterne lenker
* 
*
Stone Temple Pilots

**Stone Temple Pilots** (ofte forkortet **STP**) er et amerikansk rockeband, grunnlagt i 1986 av Scott Weiland og Robert DeLeo etter at de møttes på en Black Flag konsert i Long Beach, California, der de oppdaget at de «datet» den samme kvinnen. De ble kjent med hverandre i stedet for å slåss om kvinnen. 

De to flyttet inn i hennes gamle leilighet, og startet å spille sammen. Robert fikk sin bror Dean DeLeo med i bandet og fant også Eric Kretz, som da spilte med et annet band, til å spille trommer.

STP blir regnet for å være en del av grungebølgen på 1990-tallet.

I 2003 ble Stone Temple Pilots oppløst. Scott Weiland begynte samme år som vokalist i tidligere Guns N' Roses-gitarist Slash sitt nystartede band, Velvet Revolver. Den 1. april 2008 annonserte Velvet Revolver at Weiland hadde fått sparken fra bandet. Samme måned ble det kjent at Stone Temple Pilots skulle gjenforenes.

I februar 2013 fikk vokalist Scott Weiland sparken fra bandet. Han ble erstattet av Linkin Park-vokalist Chester Bennington. I november 2015 forlot Bennington bandet for å konsentrere seg om sitt opprinnelige band, Linkin Park.

Den 3. desember 2015 ble Weiland funnet død i turnebussen til bandet hans, The Wildabouts. I februar 2016 annonserte Stone Temple Pilots at de skulle avholde en online audition for å finne en ny vokalist.

## Diskografi
* *[[Core (album)|Core]]* (1992, Atlantic)
* *[[Purple (album)|Purple]]* (1994, East West)
* *[[Tiny Music... Songs from the Vatican Gift Shop]]* (1996, Atlantic)
* *[[No. 4 (album)|No. 4]]* (1999, Atlantic)
* *[[Shangri-La Dee Da]]* (2001, Atlantic)
* *[[Thank You (Stone Temple Pilots album)|Thank You]]* (2003, Atlantic)
* *[[Buy this]]* (2008, Atlantic)
* *[[Stone Temple Pilots (album)|Stone Temple Pilots]]* (2010, Atlantic)
* *[[Original Album Series (Stone Temple Pilots album)|Original Album Series]]* (2012, Rhino)

## Referanser


## Eksterne lenker
* 
* 
* 
*
Stjernebilde

Et **stjernebilde** er en gruppe stjerner visuelt forbundet til hverandre i en spesiell samling. I tredimensjonalt rom har de fleste stjernene liten sammenheng med hverandre, men kan for oss se ut til å være gruppert sammen på natthimmelen til himmelhvelvingen. Mennesker er svært gode til å finne mønster, og har gjennom tidene gruppert stjerner som ser ut til å være nære hverandre i stjernebilder. Et «uoffisielt» stjernebilde er et som ikke er godkjent av Den internasjonale astronomiske unionen, de blir også kalt «asterismer». Karlsvognen er et eksempel på en asterisme.
Stjernene i et stjernebilde har sjelden astrofysiske forhold med hverandre, de ser bare ut til å være nær hverandre observert fra jorden. De vil typisk ligge mange lysår fra hverandre i rommet.

Inndelingen av stjerner i stjernebilder er i utgangspunktet tilfeldig, og forskjellige kulturer har forskjellige stjernebilder. Unntakene er noen som skiller seg ut, de gjentar seg ofte under forskjellige navn, for eksempel Orion og Skorpionen.

Den internasjonale astronomiske unionen (IAU) deler opp himmelen i 88 offisielle stjernebilde med nøyaktige grenser, slik at hele himmelen er dekket av ett og ett stjernebilde. På den nordlige himmelhalvkulen er disse i hovedsak basert på stjernebildene i gresk mytologi, nedarvet fra middelalderen. Blant dem er også tegnene i dyrekretsen.

## Historien til stjernebildene
:*Utdypende liste: [[Liste over stjernebilder]]*
De fleste stjernebilder i dag er basert på de som grekeren Ptolemaios skrev ned. I nyere tider har denne listen blitt utvidet, for å fylle mellomrommene mellom stjernebildene til Ptolemaios (grekerne mente at himmelen inkluderte stjernebildene og tomrommet mellom dem). Tolv av stjernebildene på den sørlige himmelhalvkulen kunne ikke sees av grekerne, og navnene vi benytter i dag ble skapt av de nederlandske navigatørene Pieter Dirkszoon Keyser og Frederick de Houtman. Johann Bayer var den første som katalogiserte disse.

Andre foreslåtte stjernebilder kom ikke gjennom, spesielt kan Quadrans Muralis nevnes (nå en del av Bjørnepasseren), som meteorsvermen kvadrantidane er oppkalt etter. Stjernebildet Argo Navis var så stort at det ble oppdelt i flere mindre stjernebilder.

## Stjernenavn

Mange stjerner er navngitt ved hjelp av genitivsformen til det latinske navnet på stjernebildet det er i. Disse navnene inkluderer bayernavnene som for eksempel Alfa Centauri, flamsteednavnene som for eksempel 61 Cygni og navn på variable stjerner som for eksempel RR Lyrae. For mer informasjon om stjernenavnene, se stjernenavn og liste over stjerner i stjernebilder.

## Se også
* Liste over stjernebilder

## Eksterne lenker
* 

* Liste over stjernebildenes latinske og norske navn, astronomi.no
* Stjernebildene (engelsk)
* Stjernebildene (engelsk)
* Celestia, gratis 3D nåtids romsimulering (OpenGL) (engelsk)
* Strasbourg astronomical data centre files on official IAU constellation boundaries 
* Stjernebildene (engelsk)
* Stjernebildeartikler (engelsk)
Liste over stjernebilder

**Liste over stjernebilder** er en liste over de 88 offisielle stjernebildene, fastsatt av Den internasjonale astronomiske unionen (IAU). Inndelingen er lagt slik at hele himmelen er dekket av ett og ett stjernebilde. 

## De 88 stjernebildene

De med «*» viser navn som nå for tiden mest blir benyttet uten det som står i parentesen.
Navn merket med «**» viser navn som har blitt helt forandret. Det opprinnelige navnet står i klammeparenteser: «[&nbsp;]»

## Eksterne lenker
* Liste over stjernebildenes latinske og norske navn
BBC Food

**BBC Food** var BBCs internasjonale TV-kanal om mat. Kanalen ble lansert i juni 2002 og var tilgjengelig i Afrika og Skandinavia. Den var eid av BBC Worldwide, et av BBCs kommersielle datterselskaper. BBC Food sendte matprogrammer som var produsert av BBCs andre kanaler og andre kilder.

BBC Food ble faset ut i Afrika i september 2008 og i Skandinavia i desember samme år. Kanalen ble erstattet av BBC Lifestyle. Kanalens nettsted er også lagt ned.
Paul Augustin Aïzpiri

**Paul Augustin Aïzpiri** (født 14. mai 1919, død 22. januar 2016) er en av etterkrigstidens mest anerkjente franske billedkunstnere. 

Aizpiris kunst er i stor grad preget av ekspresjonistiske og kubistiske elementer. Motivene har ofte vært *blomstervaser* og *klovneportretter*, men han har også hentet motiver fra det mer typiske franske, blant annet middelhavsbyene. Kunsten hans er ofte preget av en særegen fargebruk, noe som gjør bildene hans lett gjenkjennelige. Aïzpiri har et eget museum i Japan. 

## Priser
* 1949: Prix Corsica
* 1951: Prix Nationale

## Referanser
Georg Thoma

**Georg Thoma** (født 1937) er en tysk tidligere kombinertløper og skihopper. Under OL 1960 i Squaw Valley ble han olympisk mester i kombinert. Han tok bronse under lekene i Innsbruck fire år senere. I 1966 ble han verdensmester i kombinert i Oslo.

Thomas styrke i kombinert var hoppingen. Han ble tre ganger tysk mester i skihopping (1960, 1961 og 1963). I 1964 ble han tildelt Holmenkollmedaljen.

Som spesialhopper deltok han i den tysk-østerrikske hoppuka mellom 1956 og 1966. Han vant ett renn, i Garmisch-Partenkirchen 1. januar 1962, og ble tre ganger blant de ti beste sammenlagt. Han ble nummer 6 i 1962/63, 7 i 1959/60 og 8 i 1956/57. Han ble nummer 27 i VM i Lahtis i 1958, den eneste gangen han deltok i spesielt hopp i VM.

Georg Thoma er onkel til hopperen Dieter Thoma, som blant annet har vunnet hoppuka og blitt verdensmester i skiflyging.

## Referanser


## Kilder
*  Georg Thoma – Profil og resultatoversikt hos FIS (kombinert, ikke fullstendig)
*  Georg Thoma – Profil og resultatoversikt hos FIS (skihopping, ikke fullstendig)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

## Eksterne lenker
*
Ulrich Wehling

**Ulrich Wehling** (født 1952) er en tysk tidligere kombinertløper. Han representerte DDR.

Wehling var den dominerende kombinertløperen på 1970-tallet. Som eneste kombinertløper klarte han kunststykket å vinne tre OL-gull på rad: 1972 (Sapporo), 1976 (Innsbruck) og 1980 (Lake Placid).

Ulrich Wehling ble tildelt Holmenkollmedaljen i 1976 og han var fra 1982 generalsekretær i DDRs skiforbund. Han har siden 1992 vært sportsdirektør for kombinert i FIS (verdensskiforbundet). Han bor i Sveits.

## OL-medaljer
* 1972  Sapporo &ndash;  Gull i kombinert 
* 1976  Innsbruck&ndash;  Gull i kombinert  
* 1980  Lake Placid&ndash;  Gull i kombinert

## V M-medaljer
* 1974  Falun &ndash;  Gull i kombinert  
* 1978  Lahtis &ndash;  Bronse i kombinert

## Se også
* Liste over mestvinnende vinterolympiere

## Referanser


## Eksterne lenker
*
Nicky Byrne

**Nicholas Bernard James Adam McGarry Byrne jr.** (født 1978) er det eldste medlemmet i den irske guttegruppen Westlife. Han er gift med Georgina Ahern, datteren til den tidligere irske statsministeren Bertie Ahern. Byrne hadde en lysende fotballkarriere både hjemme i Irland og senere i toppklubben Leeds United AFC i England. Men han savnet familien og kjæresten, og i 1997 terminerte Byrnes daværende manager Leeds-kontrakten. Tilbake på Irland begynte han å drive med sang, og etter prøvesynging ble han plukket ut til å være med i Westlife, en av de mest suksessrike guttegruppene gjennom historien.

Siden 2010 har Byrne hatt en omfattende karriere som programleder på tv og radio. I 2012 deltok han i tiende sesong av *[[Strictly Come Dancing]]* på BBC One. I 2016 senere valgte kringkasteren RTÉ Byrne til å representere Irland i Eurovision Song Contest i Stockholm. Han deltok i semifinale 2 med låten «Sunlight», men endte som nummer 15 og kvalifiserte seg ikke til finalen 14. mai 2016.

## Privatliv
5. november 2006 offentliggjorde en talsperson at ekteparet Byrne skulle bli foreldre sommeren 2007. Da Westlife var i Nederland i desember 2006, avslørte Byrne i et tv-intervju at han og kona skulle ha tvillinger. Fødselen var ventet å skje i slutten av mai eller begynnelsen av juni, men allerede 20. april 2007 klokken 10.55 norsk tid, fødte Georgina Ahern to gutter på et sykehus i Dublin. Barna fikk navnene Rocco Bertie og Jay Nick.

## Referanser


## Eksterne lenker
* 
* 
* 
*
Tallahassee

**Tallahassee** er hovedstaden i Florida i USA. I 2010 hadde byen 181&nbsp;376 innbyggere, mens det i hele området bor ca. 367&nbsp;413 mennesker. I tillegg kommer flere titusener tilreisende studenter ved byens tre universiteter.

Tallahassee ble hovedstad i Florida (som da var et territorium) i 1824.

Tallahassee er hjem til Florida State University, Florida A&M University og Tallahassee Community College.

Byens flyplass heter Tallahassee Regional Airport.

## Referanser


## Eksterne lenker
* 
*
Juristkorpset (Marinedepartementet)

**Juristkorpset** (*Judge Advocate General's Corps, U.S. Navy*) i det amerikanske Marinedepartementet er et stabskorps bestående av jurister som er offiserer i Marinen eller Marinekorpset. Korpset ledes av Generalkrigsadvokaten i Marinedepartementet, som er viseadmiral i Marinen eller generalløytnant i Marinekorpset.

Juristkorpset ble etablert 8. desember 1967 og består av 730 krigsadvokater. I tillegg kommer 30 juristoffiserer, 630 menige og rundt 275 sivilt ansatte som formelt ikke inngår i offiserskorpset.

## Se også
* Et spørsmål om ære
* JAG (TV-serie)

## Eksterne lenker
*
Ernest Morial Convention Center

**Ernest Morial Convention Center** er en bygning i New Orleans, Louisiana, USA.  Den ligger 500 meter opp elva fra Canal Street på bredden av Mississippi.  Under orkanen Katrina var den det nest viktigste samlingsstedet for overlevende i byen, nest etter Louisiana Superdome.

Senteret er oppkalt etter Ernest Nathan Morial (1929 &ndash; 1989), den første svarte borgermester i byen.

## Eksterne lenker
*
Representanter i kommunestyret i Hamar

Dette er en liste over **antall representanter hvert parti hadde i kommunestyret i Hamar**. Fram til 1992 het det bystyre.

## Før 1905

### Forklaring
*Dl = Demokratenes liste
*HAJf = Håndverkerforeningens, Arbeiderforeningens og Jernbaneforeningens fellesliste
*T = Totalistene

## 1905&ndash;1945

### Forklaring

*Bf = Borgerlig fellesliste
*E = Edruelighetspartiet
*Kl = Kvinnelisten
*T = Totalistene

## Siden 1945

## Kommunestyrerepresentantene

* Hamar kommunestyre 2015–2019
* Hamar kommunestyre 2011–2015
* Hamar kommunestyre 2007–2011
* Hamar kommunestyre 2003–2007

### Forklaring

* **[[Sosialistisk Folkeparti|SF]]** stilte liste 1963, 1967 og 1971; **[[Sosialistisk Venstreparti|SV]]** har stilt liste siden 1975.

## Referanser
Lidija Skoblikova

**Lidija Pavlovna Skoblikova** (russisk:&#1051;&#1080;&#1076;&#1080;&#1103; &#1055;&#1072;&#1074;&#1083;&#1086;&#1074;&#1085;&#1072; &#1057;&#1082;&#1086;&#1073;&#1083;&#1080;&#1082;&#1086;&#1074;&#1072;) (født 1939) er en russisk tidligere skøyteløper. Hun representerte Sovjetunionen i de olympiske vinterlekene i 1960 og 1964, der hun vant totalt seks gullmedaljer. Ingen andre skøyteløpere har greid det samme.

I OL 1960 i Squaw Valley tok hun gull på  meter (på ny verdensrekord) og  meter. 

Det store høydepunktet hennes ble OL 1964 i Innsbruck. Skoblikova vant alle fire distansene, og ble den første vinterolympieren som vant fire individuelle gull i de samme lekene. Denne rekorden sto i 16 år før den ble slått av Eric Heiden.

Skoblikova er svigermor til Natalija Polozkova som blant annet deltok i hurtigløp på skøyter i de olympiske leker i 1992, 1994 og 1998.
__NOTOC__
### [[Hurtigløp på skøyter under vinter-OL|Olympiske leker]]

## Se også
* Liste over mestvinnende vinterolympiere

## Referanser




## Eksterne lenker
* 
* 
*  Lidija Skoblikova på Legends of Soviet Sport **sportlegend.kulichki.net**
*  Sweet 16 – Profil på Lidija Skoblikova på reocities.com
Battlefield Vietnam

***Battlefield Vietnam*** er et svensk/amerikansk førstepersonsskytespill utviklet av DICE, utgitt i mars 2004 av Electronic Arts. *Battlefield Vietnam* er det andre spillet i *[[Battlefield-serien]]*, etter *[[Battlefield 1942]]*, og ble etterfulgt av *[[Battlefield 2]]*. Spillets flerspiller-tjenere ble stengt i mai 2014 etter at GameSpy ble lagt ned.

## Oppbygning
*Battlefield Vietnam* foregår under Vietnamkrigen, og gir spilleren tilgang til våpen og kjøretøy fra begge sider av konflikten. Selv om *Battlefield Vietnam* inkluderer en enspillerdel, er flerspillerdelen den klart mest populære. Spilleren har tilgang til å velge mellom flere forskjellige lokasjoner, og mange av stedene man kan velge er steder der krigshandlinger faktisk har foregått eller har vært kamparenaer på film. Det er også mulig å lage sine egne baner og legge de inn i spillet.

## Mottakelse

Spillet ble positivt mottatt av kritikere, ifølge Metacritic.

## Referanser


## Eksterne lenker
*
JAG (TV-serie)

***JAG*** er en amerikansk action- og kriminalserie som gikk på amerikansk TV fra 1995 til 2005.

Serien handler om en ung og fremadstormende advokat som sammen med sin kvinnelige assistent reiser verden rundt på jakt etter mordere, terrorister og spioner i de væpnede styrker. Begge er en del av det amerikanske marine-departementets auditørkorps, kalt Judge Advocate General’s Corps (JAG). Serien gikk opprinnelig på NBC, men de kansellerte den allerede etter en sesong på grunn av lave seertall. Deretter gjenoppstod den på CBS i 1997 der den gikk frem til 2005.  

*JAG* fostret spin-off serien *[[NCIS (TV-serie)|NCIS]]* i 2003, som igjen fostret to egne spin-off-serier.  

I Norge ble serien vist på TV3 fra 1996 til begynnelsen av 2000-tallet.

## Handling
Serien følger advokater fra Juristkorpset basert i Washington D.C., som har i oppgave å  straffeforfølge soldater som har brutt Uniform Code of Military Justice, eller gjennomføre uformelle og formelle etterforskninger. I den første sesongen ligger hovedkvarteret i Washington, DC, men i senere sesonger har de flyttet til Falls Church, Virginia. Men i virkeligheten er kontoret til Judge Advocate General basert i Washington Navy Yard.

Noen av hovedpersonene er til tider også involvert, direkte og indirekte, i forskjellige CIA-operasjoner, som ofte involverer den tilbakevendende karakteren CIA-offiseren Clayton Webb (spilt av Steven Culp)

## Rollefigurer
* kaptlt/orlkapt/komkapt/kom Harmon «Harm» Rabb jr. &ndash; David James Elliott
* maj/oblt Sarah «Mac» MacKenzie (1997&ndash;2005) &ndash; Catherine Bell
* kadm Albert Jethro «A.J.» Chegwidden (1996&ndash;2004) &ndash; John M. Jackson
* lt/kaptlt/orlkapt Bud Roberts jr. (1997&ndash;2005) &ndash; Patrick Labyorteaux
* fen/lt/kaptlt Harriet Sims (1997&ndash;2005) &ndash; Karri Turner
* komkapt Sturgis Turner (2001&ndash;2005) &ndash; Scott Lawrence
* lt Meg Austin (1995&ndash;1996) &ndash; Tracey Needham
* Lt. Cmdr. Mic Brumby &ndash; Trevor Goddard

## Referanser


## Eksterne lenker
*
Sukhoj Su-27

**Sukhoj Su-27** (NATO-kallenavn **Flanker**) er et tidligere sovjetisk, nå russisk, to-motors jagerfly utviklet av designbyrået Sukhoj. Flyet ble påtenkt som en direkte konkurrent til den nye generasjonen amerikanske jagerfly (F-14, F-15, F-16 og F/A-18). Det har lang rekkevidde, tung bevæpning og svært gode manøvreringsegenskaper.

Su-27 ble designet som en avskjæringsjager, men kan fylle de fleste kamproller. Det kom på samme tid som kortdistansejageren MiG-29.

## Varianter
Hangarskipsflyet Su-33 ble bygget som en variant av Su-27. Forskjellene inkluderer en halekrok og kanardvinge. Jagerbomberen Su-30 er en toseters-variant med allværskapabilitet for luft-til-luft oppdrag og tokt langt bak fiendens linjer.

## Spesifikasjoner (Su-27UBM1)

## Referanser

## Litteratur
* Yefim Gordon & Dmitriy Komissarov; *Famous Russian Aircraft: Sukhoi Su-27 & 30/33/34/35* Crecy Publishing Ltd. 2018 ISBN 978-1-91080-918-1

## Eksterne lenker
*
Juristkorpset (US Army)

**Juristkorpset** (*Judge Advocate General's Corps*) i den amerikanske Hæren er en våpenart bestående av offiserer som også er jurister. Korpset ledes av Generalkrigsadvokaten i Hæren, som har generalløytnants grad.

## Eksterne lenker
*
Olderdalen

**Olderdalen** kan vise til:

* Olderdalen (Kåfjord) – et tettsted i Kåfjord kommune i Troms
* Olderdalen (Trondheim) – en bydel i Trondheim
* Olderdalen (Lødingen) – en dal i Lødingen kommune i Nordland
* Olderdalen (Kvalsund) – en dal på øya Seiland i Kvalsund kommune i Finnmark
*Oldervikdalen dal i Tromsø kommune
* *Olderdalen* – det fiktive hjemstedet til Johan Falkbergets romanfigur Bør Børson jr
Verdenscupen i alpint 1979/80

Sesongen **1979/80** i den alpine verdenscupen startet henholdsvis 7. desember (herrer) og 5. desember (damer) i Val-d’Isère, og ble avsluttet 15. mars 1980 i Saalbach-Hinterglemm. Det ble arrangert 23 renn for herrene (7 utfor, 8 storslalåm, 8 slalåm). I tillegg kom fire kombinasjonskonkurranser. For damene ble det arrangert 24 renn (7 utfor, 8 storslalåm, 9 slalåm). Damene hadde også fire kombinasjonskonkurranser i tillegg.

Sesongens høydepunkt var OL 1980 i Lake Placid.

## Herrer
### Enkeltresultater
#### Utfor





#### Storslalåm





#### Slalåm





#### Kombinasjon





### Sammenlagt





#### [[Utfor]]





#### [[Storslalåm]]





#### [[Slalåm]]





## Damer

### Enkeltresultater
#### Utfor





#### Storslalåm





#### Slalåm





#### Kombinasjon





### Sammenlagt





#### [[Utfor]]





#### [[Storslalåm]]





#### [[Slalåm]]
Ringetone

En **ringetone** er et sett med lyder som kommer fra telefoner når noen prøver å komme i kontakt med den. I de siste årene har det blitt populært å bestille ulike ringetoner til mobiltelefoner.

## Ringetoner på mobiltelefoner
På mange mobiltelefoner på slutten av 1990-tallet hadde brukeren mulighet til å velge mellom ulike forhåndsinstallerte ringetoner. Ringetoner er en kjent musikksjanger blant musikere og er best kjent som sin unike melodi. Den finske Mobilteleofonprodusenten Nokia var den første som gjorde telefonene sine i stand til å motta ringetoner fra andre brukere. Dette førte til ulike SMS-baserte bestillingstjenester for ringetoner. Andre mobiltelefonprodusenter på markedet var kritiske til at Nokia hadde enerett til teknologien sin. Etterhvert som Java-baserte mobiltelefonoperativsystemer ble vanligere på markedet i årene etter 2000 ble det vanlig at alle mobiltelefonene kunne motta ringetoner. Ringetonene ble mer sofistikerte med flere lag med lyd i motsetning til de eldre Nokia-baserte med bare et lag med lyd. Etterhvert som mobiltelefonene fikk flere innebygde finesser og større datakraft og lagringsplass og større båndbredde på nettverket ble det også vanlig at mobiltelefonene kunne avspille MP3-filer som ringetone.

Man skiller i dag mellom tre ulike typer av ringetoner til mobiltelefoner:
* *Mono*: Ringetone til eldre Nokia-modeller som kun hadde et lag med lyd.
* *Polyfoniske ringetoner*: Ringetoner som har flere lag med lyd. Ofte en MIDI-fil.
* *Real*: MP3 eller WAV-filer som er ekte innspillinger og ikke databaserte som de to andre typene.
The Feynman Lectures on Physics

*[[The Feynman Lectures on Physics]]* av Richard Feynman er en innføringsbok om moderne fysikk, inkludert informasjon om matematikk, klassisk fysikk, kvantefysikk, og relasjonene mellom fysikk og andre vitenskapelige grener.

Seks av kapitlene ble senere samlet i boken *Six Easy Pieces: Essentials of Physics Explained by Its Most Brilliant Teacher* og seks av de mer avanserte delene i boken *Six Not-So-Easy Pieces: Einstein's Relativity, Symmetry and Space-Time*.

Verket er delt i tre bind, der det første hovedsakelig omhandler mekanikk, stråling og termodynamikk, det andre omhandler elektromagnetisme og elektrodynamikk og det tredje kvantemekanikk.

## Bakgrunn
I 1960 var Richard Feynman allerede en kjent vitenskapsmann. Hans forskning og oppdagelser innen fysikk hadde ført til flere interessante resultater og anvendelser i mange fundamentale teorier. Blant annet ble han tildelt Nobelprisen i fysikk i 1965 for sitt arbeid innenfor kvanteelektrodynamikken.

Samtidig som Feynman var på toppen av sin karriere, var hans kolleger ved Caltech bekymret over kvaliteten på introduksjonskursene som ble tilbudt laveregradsstudentene. Spesielt følte man at disse kursene ble kjedelige og monotone og at moderne og spennende oppdagelser ble holdt fra studentene.

Som følge av dette satte man seg på Caltech mål om at de første kursene i fysikk skulle bli mer spennende og skape engasjement hos studentene.

Feynman svarte ja til å holde et introduksjonskurs, men kun én gang. Caltech tok opp alle forelesninger på bånd og fotograferte tavlene han brukte. Basert på disse opptakene satte en gruppe forskere og studenter sammen *The Feynman Lectures on Physics*.

## Eksterne lenker
* The Feynman Lectures on Physics nettutgave av boka
Juristkorpset (USAF)

**Juristkorpset** (*Judge Advocate General's Corps*) i den amerikanske Flyvåpenet er en avdeling bestående av militære jurister. Korpset ledes av Generalkrigsadvokaten i Flyvåpenet, som har generalløytnants grad.

Juristavdelingen ble etablert 25. januar 1949 og består av 1300 krigsadvokater, 300 sivile advokater, 1000 menige advokatsekretærer og 600 andre sivilt ansatte.

## Eksterne lenker
*
Náli

**Náli** var en dverg fra J.R.R. Tolkiens Midgard. Han var en av dvergene som var med i Balins følget, som dro tilbake til Moria for å vinne det tilbake. Følget dro fra Erebor i år 2989 i T.T.. Andre dverger i dette følget var blant annet: Flói, Óin, Ori, Lóni og Frár. Det er ikke sikkert når han døde, men det er antakelig en gang mellom årene 2989 og 2994.
Allerdale

**Allerdale** er et administrativt distrikt i Cumbria, England. Administrasjonssenteret er Workington. Navnet Allerdale er hentet fra en gammel region i området. 

Distriktet ble opprettet 1. april 1974 ved at bydistrikene Workington, Maryport, Cockermouth og Keswick og landdistriktene Cockermouth og Wigton ble slått sammen. Distriktet dekker et areal på 1241,58 km² og hadde 96&nbsp;422 innbyggere i 2011.

## Steder i distriktet
*Cockermouth
*Keswick
*Maryport
*Workington

## Referanser


## Eksterne lenker
*
Nár

**Nár** var en dverg fra J.R.R. Tolkiens Midgard. Han var en av dvergene som var med i Thrórs følget, som dro tilbake til Moria for å vinne det tilbake i 2790 i T.T.. Forsøket var helt mislykket. Thrór ble drept av orken Azog, og dette ble begynnelsen av krigen mellom dverger og orker.
Riddu Riđđu

**Riddu Riđđu Festivála** er en årlig musikk- og kulturfestival som avholdes i Olmmáivággi/Manndalen i Gáivuona suohkan/Kåfjord kommune i Nord-Troms. Riddu Riđđu ble startet i 1991 av Gáivuona Sámenuorat med mål om å synliggjøre, utfordre og utvikle samers og andre urfolks kultur og identitet. På denne festivalen møtes ikke bare folk fra Nord-Norge, men urfolk fra hele verden. Riddu Riđđu betyr «liten storm på kysten» (riddu: kyst, riđđu: liten storm)  på nordsamisk.

Festivalprogrammet består av utendørs musikkonserter, teater, seminarer, kurs, barnefestival, kunstutstillinger, filmprogram, ungdomsprogram og litteraturprogram. Riddu Riđđu har over tid stabilisert seg på et publikumstall på 7000 over tre dager.

Riddu Riđđu fikk i 2009 status som knutepunktfestival og et statstilskudd fra Kultur- og kirkedepartementet på 1&nbsp;500&nbsp;000 kroner årlig. I forbindelse med dette ble det gjennomført en organisasjonsendring i 2010, og aksjeselskapet Riddu Riđđu Festivála (RRFAS) ble stiftet 1. januar 2010. Før den tid var det Riddu Riđđu searvi som sto som arrangør. Knutepunktordningen ble avviklet i 2015, og Riddu Riđđu har siden søkte treårig støtte fra Kulturrådet. Festivalen har 11 ansatte (21.11.2025). I tillegg kommer rundt 120 helårsstab, som også er eiere av aksjeselskapet RRFAS og 200 frivillige som hjelper til under festivalavvikling. 

Festivalsjef er Sajje Solbakk og produsentene Ann Cecilie Hætta og Erle Bårdsdatter Sæther. Styret ledes av Bente O. Skogvang.

Den tidligere scenen til Riddu Riđđu festivalen er tegnet av Alf Magne Salo. Artister som har spilt på Riddu Riđđu er blant andre: Mari Boine, Buffy Sainte-Marie, Tanya Tagaq, A tribe called red, Angelique Kidjo, Isák, Inga Juuso, Baker Boy, Yothu Yindi, Huun-Huur-Tu, Duolva Duottar, Ingor Ánte Áilo Gaup, Gåte, Wimme Saari, DJ Shub, Sainkho Namtchylak, Chirgilchin, Adjágas, Arvvas, Niko Valkeapää, Tinariwen, Huun-Huur-Tu, Transjoik, Anneli Drecker, Karlsøy Prestegaard, Hedningarna, Nils-Aslak Valkeapää, Per Ivars Orkester, Hangface, Englebarn og Turdus Musicus.

Festivalen ble åpnet av Dronning Sonja i 2016. I 2017 sto daværende kulturminister Trine Skei Grande for åpningen.

## Referanser


## Eksterne lenker
* 
*http://www.facebook.com/ridduriddu
Olderdalen (Kåfjord)

: *Se [[Olderdalen]] for andre betydninger.

*'Olderdalen** ([[Nordsamisk|samisk]]: **Dálvesvaggi''') er et tettsted og administrasjonssenteret i Kåfjord kommune i Troms. Tettstedet har  innbyggere per 1. januar , og ligger langs E6 på nordsiden av fjordarmen Kåfjord som springer ut på østsiden av Lyngenfjorden.

## Geografi

Stedet ligger 70 kilometer fra Tromsø hvis en benytter ferger, men 180 kilometer fra samme by om en kjører E6 om Skibotn og Nordkjosbotn. Det er 50 kilometer til Storslett, kommunesenteret i Nordreisa kommune, retning nord langs E6. Her ligger også Sørkjosen lufthavn, som er nærmeste flyplass.

Landskapet domineres av fjell, fjord, skog og jordbruksareal, noe som gir unike muligheter for et aktivt frilufts- og villmarksliv.

Det er fergeforbindelse (del av fylkesvei 91) over Lyngenfjorden til tettstedet Lyngseidet, kommunesenteret i Lyngen kommune.

## Kultur og oppvekst
Olderdalen skole ligger i sentrum av bygda, og er en flerkulturell skole i det samiske språkområdet. Skolen har klassetrinn 1.-10. Bygda har også en kommunalt drevet barnehage. Det er også en godt utbygd kommunal kulturskole på stedet. Kulturhuset i Olderdalen huser kulturskolen, biblioteket, en selskapssal og Kåfjord META. Kåfjord folkebibliotek er en del av satsningen studiebibliotek for Campus Nord-Troms.

Kåfjord kirke ligger like utenfor sentrum av bygda og er en langkirke bygget i 1949 med plass til 450 personer. Kirken ble restaurert og delvis bygget om i 1990.

## Næringsliv
Det drives i hovedsak jordbruk og fiske i Olderdalen, i tillegg til nødvendige servicenæringer som dagligvarehandel og offentlig og privat tjenesteyting. Saueoppdrett og melkeproduksjon er to av de mest fremtredende formene for jordbruk som drives på stedet.

## Historie
Under andre verdenskrig ble mange av husene og gårdene i Olderdalen offer for tyskernes brente jords taktikk da de trakk seg tilbake fra Finland og Finnmark. Dette førte til at det meste av infrastrukturen og bebyggelsen i bygda ble ødelagt for å forhindre de invaderende sovjetiske styrkene å få tak i forsyninger.

## Kjente olderdalinger
* Idar Kristiansen, forfatter
* Jan Lindvall, langrennsløper

## Noter


## Referanser
Ragman-rullene

**Ragman-rullene** (*engelsk: Ragman Roll*) refererer til en historisk pakt i form av et dokument mellom Skottland og England i 1296 hvor kong Edvard I av England krevde at de skotske adelsmenn skulle sverge troskap til ham, hvilket de gjorde.

## Bakgrunn
Etter at den unge dronning Margaret, «Jomfruen av Norge», døde i 1291, kom de flere krav på den skotske krone. På den tiden, på grunn av flere ekteskapelige allianser, hadde Norge, Skottland og England diplomatiske forhold. Da det ble klart at Skottland ikke maktet å komme til enighet uten at det ville oppstå krig mellom klanene, innbyrdes borgerkrig, ble kong Edvard I av England invitert til høre de enkelte krav og fungere som upartisk dommer i den skotske tvisten.

Da de involverte skotske adelige møtte kong Edvard ved Norham on Tweed, insisterte den engelske kongen at de skulle sverge og signere en pakt med ham. Med seg hadde han en mektig hær i ryggen. Kong Edvard var nervøs for å gjøre et upopulært valg og bidra til et skotsk opprør, men han tok også aktiv fordel av den politiske ustabiliteten i Skottland til fremme engelske interesser.

Det dokumentet som ble signert av de fleste adelsmennene er blitt betegnet som det første og det minste av Ragman-rullene. John Balliol verget seg mot kong Edvards krav, men den engelske kongen gikk da til krig og beseiret skottene ved slaget ved Dunbar. Han fortsatte gjennom Skottland og stjal noen viktige skotske gjenstander som den skotske krone, det skotske arkiv, og ikke minst Skjebnesteinen (*Stone of Destiny*), som alle skotske konger tradisjonelt har blitt kronet på sine de eldste tider, 

Den 28. august 1296 kalte kong Edvard igjen til seg de skotske adelige og krevde igjen at de sverget troskap og signere en ny Ragman-rull.

## Den andre rullen
Da adelsmennene gjorde dette trykket de deres vokssegler til pergamentet og festet deres ordensbånd til dette. Pergamentet ble signert av de fleste av de ledende skotter, blant annet Robert Bruce, den 6. herre av Annandale, hans sønn, den 2. jarl av Carrick, og William Wallaces onkel, Reginald de Crauford. Det var bortimot 2000 signaturer i alt på pergamentet og skapte således et verdifullt dokument for framtidens forskere.

Av disse opptegnelsene har to kopier blitt bevart i munkeklosteret i Westminster (nå i Record Office, London). En annen kopi ble oppvart i sin original i Tower of London (nå også Record Office, London). Den siste opptegnelsen ble også ført til Tower of London (nå i Record Office, London).  

## Hva betyr Ragman?
Hva ordet «Ragman» betyr og hva det er avledet av har aldri blitt tilfredsstillende forklart, men man har undret på om det kan være avledet av de ulike ordensbåndene som var festet til seglene. Et annet forslag er at navnet er avledet fra en tidligere opptegnelse samlet i den hensikt for pavelig skattelegging av en mann kalt Ragimunde, et navn som senere ble forvansket eller korrumpert til Ragman. Navnet «ragman roll» har overlevd i det engelsk hverdagsuttrykket «rigmarole» som betyr ‘vidløftig’; ‘springende’, ‘usammenhengende uttalelse’.

## Eksterne lenker
* Ragman Rolls Of 1296 and 1291
* Ragman Rolls – Index Page
* On the Ragman's Roll
Thrór

**Thrór** (2542 T.T.-2790) var en dverg fra J.R.R. Tolkiens Midgard. Han var av konge av Durins folk og overtok tronen da hans far, kong Dáin I, ble drept av en drage i Ered Mithrin. Han var bror av Frór, som døde sammen med sin far, og Grór. Hans to brødre dro med mange dverger til Jernhøene. I 2790 dro han sammen med Nár til Moria for å gjenvinne det, men forsøket misslyktes helt, og han ble drept av orken Azog. Dette ble begynnelsen på krigen mellom dverger og orker.  Thrór var den første kongen som levde i eksil: etter at dragen drepte Dáin I og Frór, og bare en del av Durins folk fulgte Thrór til Erebors miner, og den andre delen dro til Jern høene under Grór.

Navnet Thrór har Tolkien henta fra det norrøne diktet Voluspå, hvor Durin lister opp navn på dvergene som ble skapt av Ymes kropp.
Rocky Raccoon

**«Rocky Raccoon»** er en sang av The Beatles og utgitt på dobbel-albumet *[[The Beatles (White Album)]]*. Den er skrevet av Paul McCartney, men kreditert på vanlig vis Lennon/McCartney.

McCartney fikk inspirasjon til sangen da han spilte gitar for John Lennon og Donovan da de var i India hvor The Beatles og venner var i 1968 for å studere transcendental meditasjon.

Charles Manson feiltolket (som med andre Beatles-sanger) «Rocky Raccoon» til å være forutsigelse om rasekrig mellom hvite og svarte. Da Mansons tilhengere massakrerte Sharon Tate og andre den 9. august 1969 forsøkte de å få massakren til å se ut som om afroamerikanske menn var skyldige ved å legge igjen kjørekortet til en svart mann.

Sangen, som en stund het «Rocky Sassoon», handler om en parodisk western-historie, støttet opp av et tidstypisk honky-tonk piano spilt av produsent George Martin. Sangens tekst har flere teatralske elementer, som *«Her name was Magill / and she called herself Lill / but everyone knew her as Nancy,»* og flere referanser til ‘Gideon's Bibel’. ‘Gideon Society’ er en gruppe som plasserer Bibler på hotell:

:*Now somewhere in the black mountain hills of Dakota*
:*There lived a young boy named Rocky Raccoon*
:*And one day his woman ran off with another guy*
:*Hit young Rocky in the eye Rocky didn't like that*
:*He said I'm gonna get that boy*
:*So one day he walked into town*
:*Booked himself a room in the local saloon.*

Da Lennon ble spurt om sangen sa han bitende: *«Tror du virkelig jeg kunne ha skrevet en sang om ‘Gideon's Bible’ og den slags ting?»*

På den annen side, John Cale har også skrevet en sang som omhandler ‘den slags ting’, nemlig sangen «Gideon's Bibel».

## Se også
* Piggies av George Harrison fra samme album.

## Eksterne lenker
* Sangtekst til «Rocky Raccoon»
Penthesilea

**Penthesilea** eller **Penthesileia** (gresk: Πενθεσίλεια) er i gresk mytologi en amasonedronning, datter av Ares og Otrera, søster av Hippolyta, Antiope og Melanippe.

Penthesilea skal ha kommet til å drepe Hippolyta med et spyd mens de var på jakt. Ifølge mange kilder ga denne ulykken Penthesilea så mye sorg at hun bare ønsket å dø, men som amasone og kriger måtte hun i så fall dø med ære og i et slag. Derfor var det lett å overtale henne til å delta i den trojanske krigen, der hun kjempet på Trojas side.

Det ble sagt at Penthesilea ble drept av Akilles i kamp. Etter at hun var død, ble Akilles slått av hennes skjønnhet. Da en av de greske soldatene, *Thersites*, lo av ham for dette, drepte Akilles ham. Etterpå ville flere grekere ha ham til å kaste Penthesileas levninger i en elv, noe han til slutt måtte gi etter for. 

Det var tolv andre amasoner på Penthesileas side, deriblant Antibrote, Ainia, og Klete. Kletes skip kom imidlertid ut av kurs, og hun nådde aldri fram til Troja.

Som dronning av amasonene, ble Penthesilea etterfulgt av Antianara.

## Referanser


## Kilder
* 
*
Thráin II

**Thráin II** var en dverg fra J.R.R. Tolkiens Midgard. Thráin var far av Thorin Eikenskjold, og han var sønn av Thrór som var konge i eksil over Durins folk. Han ble arving til det tapte *kongeriket under fjellet* (Erebor), og konge over Durins folk da hans far ble drep i Moria. Thráin II var en direkte etterkommer av Durin den Udødelige.

Thráin flyktet med en liten gruppe av dverger da dragen Smaug slo seg ned på Erebor, Ensomfjellet, og overtok kongeriket. Sammen med de andre overlevende og sin sønn, flyktet han til Ered Luin, hvor det ennå levde dverger i de gamle minene. Thráin tok med seg et kart som viste hvor det var en hemmelig inngang til Erebor.

Uansett, ettersom Thráin ble eldre ønsket han å kreve tilbake arven sin. Han dro ut mot Rhovanion, men ble fanget av Sauron, som på den tid holdt til sør i Myrkskog, og ble plassert i Dol Guldurs fangehull. Sauron tok fra ham den siste av *dverge ringene* og han ble forlatt i fangehullet for å dø.

Gandalv Grå kom over ham på et hemmelig oppdrag i Dol Guldur, og Thráin gav ham kartet mot et løfte om at Gandalv skulle gi det videre til Thráins sønn, men på den tiden hadde han glemt navnet på sønnen sin, så Gandalv trodde ikke at han kom til å få muligheten til å holde løftet sitt. Så døde Thráin.  

Mye senere møtte Gandalv Thorin i nærheten av Bri, og skjønte at den dvergen var som han hadde møtt i Dol Guldur. Han lovet å hjelpe Thorin i hans forsøk på å vinne tilbake Erebor på mange måter, den mest merkverdige var ved å invitere en hobbit ved navn Bilbo Lommelun med for å fylle rollen som innbrudstyv.  

Navnet Thráin har Tolkien henta fra det norrøne diktet Voluspå, hvor Durin lister opp navn på dvergene som ble skapt av Ymes kropp.
Norsk brannvernforening

**Norsk brannvernforening** (*Brannvernforeningen*) er en ideell stiftelse som arbeider for å forebygge personskade og hindre tap av liv og verdier i forbindelse med branner.

Norsk brannvernforening ble etablert i Oslo 7. november 1923 av forsikringsdirektør John Ødegaard, som et samarbeid mellom forsikringsnæringen og sentrale myndigheter. Brannvernforeningen var en medlemsforening fram til 2001, da den ble omgjort til en privat, selveid stiftelse. 

Brannvernforeningen driver i dag med landsomfattende kompetansehevende aktivitet som kurs og opplæring, sertifisering og salg av brannteknisk litteratur, lover og forskrifter. Stiftelsen utgir et eget fagtidsskrift som heter Brann & Sikkerhet. I tillegg driver Brannvernforeningen med et utstrakt informasjonsarbeid, og organiserer en rekke brannforebyggende informasjonsprosjekter og nasjonale holdningskampanjer, som Brannvernuka, Røykvarslerdagen, hytte- og studentkampanje og fyrverkerikampanje. 

Administrerende direktør er Rolf Søtorp. Stiftelsen holder til i Fredrik Selmers vei 2 på Helsfyr i Oslo.
## Referanser


## Eksterne lenker
*
Verdenscupen i alpint 1982/83

Sesongen 1982/**1983** i den alpine verdenscupen startet 5. desember 1982 i Pontresina (herrer) og 7. desember i Val-d’Isère (damer), og ble avsluttet 21. mars 1983 i Furano. Det ble arrangert 32 renn for herrene (11 utfor, 3 super-G, 7 storslalåm, 11 slalåm). For damene ble det arrangert 26 renn (8 utfor, 2 super-G, 7 storslalåm, 9 slalåm). I tillegg kom fem kombinasjonsøvelser for herrene og fire for damene. I tillegg var det et renn i parallellslalåm, som imidlertid kun talte i nasjonssammendraget. For første gang ble det arrangert renn i super-G.

Denne sesongen var et mellomår uten ski-VM eller OL.

## Herrer

### Enkeltresultater
#### Utfor





#### Super-G





#### Storslalåm





#### Slalåm





#### Kombinasjon




### Sammenlagt





#### [[Utfor]]





#### [[Storslalåm]]





#### [[Slalåm]]





## Damer

### Enkeltresultater
#### Utfor





#### Super-G





#### Storslalåm





#### Slalåm





#### Kombinasjon





#### Sammenlagt





#### [[Utfor]]





#### [[Storslalåm]]





#### [[Slalåm]]
Verdenscupen i alpint 1983/84

Sesongen 1983/**1984** i verdenscupen i alpint startet 1. desember 1983 i Kranjska Gora, og ble avsluttet 25. mars 1984 i Oslo. 

Det ble arrangert 32 renn for herrene (10 utfor, 5 super-G, 6 storslalåm, 10 slalåm). For damene ble det arrangert 28 renn (8 utfor, 2 super-G, 7 storslalåm, 11 slalåm). I tillegg kom fem kombinasjonsøvelser for herrene og seks for damene. I tillegg var det et renn i parallellslalåm, som imidlertid kun talte i nasjonssammendraget. super-G-rennene talte fremdeles bare i det totale sammendraget.

Sesongens høydepunkt var OL 1984 i Sarajevo.

## Herrer

### Enkeltresultater
#### Utfor





#### Super-G





#### Storslalåm





#### Slalåm





#### Kombinasjon





### Sammenlagt





#### [[Utfor]]





#### [[Storslalåm]]





#### [[Slalåm]]





## Damer

### Enkeltresultater
#### Utfor





#### Super-G





#### Storslalåm





#### Slalåm





#### Kombinasjon





### Sammenlagt





#### [[Utfor]]





#### [[Storslalåm]]





#### [[Slalåm]]
Verdenscupen i alpint 1981/82

Sesongen 1981/**1982** i den alpine verdenscupen startet 3. desember 1981 i Val-d’Isère, og ble avsluttet 27. mars 1982 i Montgenèvre. Det ble arrangert 28 renn for herrene (10 utfor, 9 storslalåm, 9 slalåm). For damene ble det arrangert 27 renn (8 utfor, 9 storslalåm, 10 slalåm). I tillegg kom fem kombinasjonsøvelser for herrene og fire for damene.

Sesongens høydepunkt var verdensmesterskapet i Schladming.

## Herrer

### Enkeltresultater
#### Utfor





#### Storslalåm





#### Slalåm





#### Kombinasjon





### Sammenlagt





#### [[Utfor]]





#### [[Storslalåm]]





#### [[Slalåm]]





## Damer

### Enkeltresultater
#### Utfor





#### Storslalåm





#### Slalåm





#### Kombinasjon





### Sammenlagt





#### [[Utfor]]





#### [[Storslalåm]]





#### [[Slalåm]]
Maren Reisner Falch Sverdrup

**Maren Reisner Falch Sverdrup** (født 30. januar 1865 i Gravvik i Nord-Trøndelag, død 25. november 1911 i Oslo) var en norsk kunstmaler, særlig kjent for sine portretter.

Hun vokste opp på handelsstedet Fjølvika (eldre skrivemåte: Fjeldvig) i Gravvik som datter av handelsmann Ulrik Fredrik Suhm Sverdrup og hustru Ulrikke Fredrikke Sverdrup Knoph. Foreldrene var søskenbarn.

Hun gikk i malerlære i København i 1880-årene, trolig på den danske tegneskolen, og tok siden utdannelse ved Den Kongelige Tegneskole mellom 1887 og 1891. Der var hun elev av Eilif Peterssen og Harriet Backer. Hun debuterte på Høstutstillingen i 1894 og var representert på Verdensutstillingen i Paris i 1900.

## Referanser
Holmgang

**Holmgang** (norrønt og islandsk *hólmganga*) var en gammelgermansk og norrøn duelltype eller *tvekamp* som foregikk ved at de to som skulle slåss, gikk ut på et skjær, en holme eller en annen avgrenset plass og sloss, enten til første blodsdråpe eller døden. Det var også mulig å overgi seg, selv om dette ble ansett som «umandig» etter tidens normer. Det var en duell som inkluderte begrepet ære.

Holmgang nevnes flere ganger i sagalitteraturen. Skikken var ofte slik at to menn ble sendt med samme skip til en øde øy, satt av på øya og etterlatt der. Et par dager etter kom skipet tilbake, men kun en av mennene får komme tilbake. En av de best kjente skildringene av en holmgang finnes i Gunnlaug Ormstunges saga. Holmgang ble trolig forbudt på Island i 1006; i Norge ble holmgang forbudt ved innføring av eldre Frostatingslova, kap 1-5 (disse kapitlene omhandler spesielt uaktsomt drap, nidingsdrap og mord). Ifølge Grettes saga forbød Erik jarl holmgang i 1014. Generelt sett var holmganger forbudt i den kristne perioden, det vil si mot slutten av vikingtiden.

## Referanser


## Bibliografi
*  
*  Ben Hubbard, The Viking Warrior: The Norse Raiders Who Terrorized Medieval Europe, Amber Books Ltd, 2015